diskleriadenn R N Baxter war petra nevez  ne doujan ket dar re na doujont ket dar re all - tud heñvelrevedel, ar  gwir da implijoù strivelloù, euredoù etre tud eus an hevelep rev hag all.  nem eus nemet dismegañs evit an iliz kristien en he fezh (ha relijionoù  all ivez evel-just).    Meur a dra am eus da respont da seurt diskleriadenn.  1. Evel  kristen, ar fed ma ne vefe ket doujet ouzhin neo ket un abeg evit  chom hep doujan memestra ouzh an hini na zouj ket ouzhin. Karitez eo an dra  se.  2. Daoust ha gwir eo kement se na zoujfe ket an Iliz dar re all evel ma vez  diskleriet ken dichek gantan ? Ne gredan ket.  2.1 Tud henvelrevour : an henvelrevouriezh eo a vez barnet gant an Iliz evel  un tuadur fall . Neo ket an dud o-unan a zo barnet (karet int gant Doue en  deus o chrouet hag o lez en o frankiz). Souezhet e  vezan bewech o verzout  pegen diaes eo dan nann kristenion, alies-mat , ober an diforch krenn etre  an den evel den hag e oberoù evel e oberoù, a zo, dre natur, diavaez do  boud. Ouzhpenn se e karfen resisaat ez eus achanomp holl tud ampechet dirak  an Aotrou Doue : lod a zo henvel revourion, ha lod all a zo aralrevourion  hogen techet dan dirollerezh, da skouer. Lod all a chell bevan ur gwir  Groaz diwar un tech fall all bennak, disteroch da welout, hogen  dichouzanvus peogwir e verzont nint ket evit bezan trech warnan. Evit  gwir diwar hon techou eo e tizoloomp hon ezhomm da vezan salvet... ha Jezuz  eo a salv, en un doare gradus a-grenn : war hor choulenn hepmuiken.  2.2 ar stivelloù. An iliz ne erbed ket implij ar stivelloù. Pep hini a zo  libr dober er pleustr pezh a gar hogen gwir eo ez erbed an Iliz an emzalch  a gav ar gwellan, da lavarout eo an emziouer, ar fealded ha chom hep implij  ar stivelloù. Al langaj se a zo  poellek tre eus he ferzh daoust pegen  dibosubl eo pleustrin a-grenn an hent se kinniget ganti, a zo e berr gomzoù  un hent a santelezh hepmuiken. Galvet omp da vezan sent gant Jezuz ha da  heul gant e Iliz : netra poellekoch. Ret eo resisaat avat ez eo distrad  karantez Jezuz en hor chenver ha seul zonoch e kouezhomp er peched pe en  disentidigezh ouzh E lezenn hag ouzh gourchemennoù pe alioù e Iliz, seul  vrasoch e vo e bardon e drugarez hag e chras pa zistroomp davetan.  2.3 Euredoù etre henvelrevourion : cf. 2.1 evit an doujans ouzh an  henvelrevourion. War graf an Euredin, ez eo diazezet sakramant ar briedelezh  en Iliz katolik war un hengoun liesmilvedel na cheller ket kemm hep bezan  soliet start ar chemm se war dachenn doueoniezh ar Briedelezh. Maz eo  pechedik (pecamineux) an henvelrevouriezh e seblant poellek nach e vefe  benniget gant doue e sakramant ar Briedelezh. Ur gudenn all a zo a denn da  zoueoniezh ar sakramantoù : daoust  ha talvoudek (effectif) e vefe seurt  priedelezh ma vefe lidet ? Ne gredan ket : henvel kudenn gant ar goulenn :  doust ha gellout a ra Jezuz bezan bezant e sakramant an Aoter ma vefe lidet  gant sistr ha krampouezh e lech gant gwin ha bara...  2.4 An den a ziskleir nem eus nemet dismegans evit an Iliz kristen en he  fezh. Evel em eus me moarvat ouzh ar Stad Chall hag e istor wadsechedik  aboae charlez VII.... E wir eo. Hogen kavout a ra din nanavez ket gwir  zremm  an Iliz. Kavout a ra dezhan ez eo an hini a vez diskouezet deomp gant  an enebourien anezhi a-hed an amzer en TV hag e pep lech. Ra lenno un  nebeut buhezioù sent... hag unan eus an Avieloù. Evit anavezout ur ster e  ranker mont betek hech eienenn.  TG      --  IMBOURCH, lechienn Emglev An Tiegezhioù :  http://kannadig.chez-alice.fr/      .